ईको पार्क में जिम के लिए हर महीने देने होंगे 200 रु.
पास सिस्टम होगा लागू
राजधानीवाटिका में मॉर्निंग वॉक करने वाली महिलाओं के लिए अच्छी खबर है। यहां महिलाओं के लिए स्पेशल जिम बना है। महिला एवं पुरुष दोनों के लिए ओपन जिम बनकर तैयार हो गया है। ईको पार्क भाग दो में जिम सिस्टम लगाया गया है। सूत्रों ने बताया कि अगले हफ्ते में ओपन जिम का उद्घाटन होगा। पार्क जिम के लिए विभाग ने 200 रुपया प्रति माह शुल्क रखा है। इसके लिए हर माह पास बनाना होगा। दोनों जिम में 20-20 मशीनें लगी हैं। 1500 वर्ग फुट में जिम होगा। इसमें स्काई वॉकर, लेग प्रेशर, हॉरिजेंटल और पैरलर बार, क्रॉस ट्रेनर, साइक्लिंग, मल्टी फंक्सनल ट्रेनर आदि उपकरण लगाए गए है।
ओपन जिम के लिए अगले हफ्ते से पास बनाने की प्रक्रिया शुरू होगी। इसके लिए टिकट काउंटर पर आवेदन देना होगा। फिलहाल पास एक माह के लिए बनेगा। मॉर्निंग वॉकर को मतदाता पहचानपत्र या आधार कार्ड, एड्रेस प्रूफ की फोटो काॅपी और दो फोटो देने होंगे। 23 एकड़ में बने ईको पार्क में रोज करीब 4000 से लोग मॉर्निंग वॉक करते है। एक जिम सिस्टम होने से लोगों को परेशानी होती थी। इसीलिए विभाग ने महिला पुरुष के लिए अलग-अलग जिम बनाया है।
hin_Deva hin_Deva hin_Deva hin_Deva